8402 Kotli za pridobivanje vodne in druge pare (razen kotlov za centralno kurjavo s toplo vodo, ki lahko proizvajajo paro z nizkim tlakom); kotli za pregreto vodo

8402 19 90 Drugo Ta tarifna podštevilka zajema kombinirane plamenocevne vodocevne kotle in tudi posebne različice kotelnih rezervoarjev, kot so npr. električno ogrevani parni kotli, opremljeni z električnimi grelci namesto gorilca.

8405 Generatorji za generatorski ali vodni plin, s svojimi čistilniki ali brez njih; acetilenski generatorji in podobni generatorji na moker postopek, s svojimi čistilniki ali brez njih

8405 10 00 Generatorji za generatorski ali vodni plin, s čistilniki ali brez njih; acetilenski generatorji in podobni generatorji, ki delujejo na moker postopek, s čistilniki ali brez njih Ta tarifna podštevilka ne zajema: (a) generatorjev mestnega plina (koksarniških peči), ki se uporabljajo v plinarnah (tarifna številka 8417); (b) elektrolitskih plinskih generatorjev (npr. za proizvodnjo dušikovega dioksida, vodikovega sulfida in cianovodikove kisline – odvisno od uporabljenega elektrolita), ki se uvrščajo v tarifno številko 8543.

8407 Batni motorji z notranjim zgorevanjem, na vžig s svečkami, z izmeničnim ali vrtilnim gibanjem bata

8407 21 10 do 8407 29 80 Pogonski motorji za plovila Te tarifna podštevilke ne zajemajo motorjev, nameščenih na krovu, ki služijo drugim namenom, razen pogonu.

8408 Batni motorji z notranjim zgorevanjem, na vžig s kompresijo (dieselski ali poldieselski motorji)

8408 10 11 do 8408 10 99 Pogonski motorji za plovila Glej pojasnjevalne opombe k tarifnim podštevilkam 8407 21 10 do 8407 29 80.

8409 Deli, ki so primerni izključno ali pretežno za motorje iz tarifnih številk 8407 ali 8408 Poleg izključitev, na katera se nanašajo pojasnjevalne opombe HS k tarifni številki 8409, so iz te tarifne številke izvzeti še: (a) cevovodi in cevi iz neotrjenega vulkaniziranega kavčuka (tarifna številka 4009); (b) upogibni cevovodi in cevi iz navadnih kovin (tarifna številka 8307); (c) tesnila in podobni saestavi (uvrščajo se v glavnem po materialu, iz katerega so izdelani, ali pa v tarifno številko 8484).

8409 99 00 Drugo Ta tarifna podštevilka ne zajema turbinskih polnilnikov na izrabljen plin, ki se uporabljajo za stiskanje zraka, potrebnega za zgorevanje, zaradi povečanja moči motorjev z notranjim zgorevanjem. Če gre za turbinske polnilnike na izpušne pline, se le-ti uvrščajo v tarifno. številko 8414.

8411 Turboreaktivni motorji, turbopropelerski motorji in druge plinske turbine

8411 11 10 do 8411 12 90 Turboreaktivni motorji Te tarifne podštevilke ne zajemajo t.i. pomožnega pribora za pozgorevanje, uvoženega posebej (tarifna podštevilka 8411 91 10 ali 8411 91 90).

8411 99 10 in 8411 99 90 Drugo Ti tarifni podštevilki zajemata lopatice ventilatorja rotorja plinske turbine, ki je ali pa tudi ni v funkciji plinske turbine kot gonilne naprave v kombinaciji z električnim generatorjem

8412 Drugi pogonski stroji in motorji

8412 21 10 do 8412 29 99 Hidravlično gnani stroji in motorji Te tarifne podštevilke zajemajo motorje za hidravlični prenos.

8412 21 10 do 8412 21 99 Z linearnim gibanjem (cilindri) Te tarifne podštevilke zajemajo hidravlične naprave za regulacijo položaja in namestitev sedežev za letalsko posadko.

8413 Črpalke za tekočine, z merilnimi napravami ali brez njih, dvigala za tekočine

8413 50 30 Hidravlične enote Glej pojasnjevalne opombe HS k tarifni številki 8412, (B), (6).

8413 60 30 Hidravlične enote Glej pojasnjevalne opombe HS k tarifni številki 8412, (B), (6).

8413 70 61 do 8413 70 80 Črpalke z lopatastim kolesom radialnega toka V črpalkah z radialnim tokom se tekočina giblje pravokotno na os pogonskega kolesa.

8413 70 91 in 8413 70 99 Druge centrifugalne črpalke Ti tarifni podštevilki zajemata predvsem centrifugalne črpalke z osnim tokom, v katerih se tekočina giblje vzdolž osi pogonskega kolesa. Zajema tudi kombinacije med radialnotočnimi in osnotočnimi črpalkami (radialni vstop tekočine in osnosmerni izstop ali obratna kombinacija).

8413 81 10 do 8413 82 00 Druge črpalke; dvigala za tekočine Te tarifne podštevilke ne zajemajo: (a) t.i. črpalk za medicinsko črpanje oz. sesanje za odstranjevanje izločkov. Te naprave imajo poleg črpalke še sesalno napravo in se uporabljajo v operacijskih dvoranah ali v reševalnih vozilih – operacijskih dvoranah (tarifna številka 9018); (b) medicinskih črpalk, ki se nosijo, prevažajo ali pa so vgrajene v telo in ki so opremljene z oskrbovalnim rezervoarjem in delujejo kot medicinski dispenzerji ki obsegajo vir energije za pogon črpalke v skupnem ohišju (tarifna številka 9021).

8414 Zračne ali vakuumske črpalke, zračni ali plinski kompresorji in ventilatorji; ventilacijske ali recirkulacijske nape z vgrajenim ventilatorjem, vključno s tistimi, ki imajo filtre Ta tarifna številka zajema vse črpalke in kompresorje, vključno motorne črpalke, turbočrpalke, motorne kompresorje in turbokompresorje.

8414 10 80 Drugo Ta tarifna podštevilka zajema vakuumske črpalke s tekočinskim tokokrogom in membranske vakuumske črpalke.

8414 20 10 do 8414 20 99 Zračne črpalke na ročni ali nožni pogon V te tarifne podštevilke se uvrščajo samo zračne črpalke na ročni ali nožni pogon, ki jih poganja izključno moč človeka, kot je opisano v pojasnjevalnih opombah HS k tarifni številki 8414, (A). Oblikovane morajo biti tako, da so primerne predvsem za napihovanje zračnic (za kolesa, motorna vozila itd.) in podobnih proizvodov npr. zračnih blazin, blazinic in čolnov za napihovanje.

8414 51 10 do 8414 59 90 Ventilatorji V smislu teh tarifnih podštevilk se za ventilatorje štejejo samo tisto blago, ki ima značilnosti, opisane v pojasnjevalnih opombah HS k tarifni številki 8414, (B) in, ki izpolnjujejo naslednje pogoje: 1. pritisk zraka ali plina ne sme biti večji od 2 bara in 2. imeti morajo samo eno vrtilno površino (ena stopnja). Zračni kompresorji, ki ne izpolnjujejo navedenih pogojev, se uvrščajo v tarifne podštevilke 8414 80 10 do 8414 80 90.

8414 59 50 Centrifugalni ventilatorji Centrifugalni ventilatorji so ventilatorji, v katere vstopa zrak ali plin v smeri osi, izstopa pa radialno.

8414 80 21 in 8414 80 29 Turbokompresorji V turbo kompresorjih zunanji motor poganja vetrnico, ki spravi v gibanje zrak ali drug plin, ki se črpa. Turbokompresorji so lahko enostopenjski ali večstopenjski, osni ali radialni. Preprosti dvostopenjski kompresorji se uporabljajo npr. v sesalnikih za prah.

8414 80 21 Enostopenjski Ta tarifna podštevilka zajema tudi turbo polnilnike na izpušni plin za batne motorje z notranjim zgorevanjem. Ti polnilniki stiskajo zunanji zrak, potreben za zgorevanje, s čimer se poveča moč motorja. So enostopenjski zračni turbo kompresorji (polnilniki), ki se uporabljajo za ustvarjanje pritiska, večjega od 2 barov in jih poganja turbina na izpušni plin, ki je nameščena v bližini ohišja kompresorja. Turbina na izrabljen plin se napaja z izpušnimi plini batnega motorja z notranjim zgorevanjem, v katerega je montirana.

8414 90 10 in 8414 90 90 Deli Ti tarifni podštevilki zajemata tudi dele turbo polnilnikov motorjev z notranjim zgorevanjem na izpušni plin. Vendar pa se deli turbin na izpušni plin, ki se uporablja skupaj s turbo polnilnikom na izpušni plin, uvrščajo v tarifno številko 8411 kot deli plinske turbine brez zgorevalne komore.

8418 Hladilniki, zamrzovalniki in druge naprave za hlajenje ali zamrzovanje, električni in drugi; toplotne črpalke, drugačne od klimatskih naprav iz tarifne številke 8415

8418 69 99 Drugo Ta tarifna podštevilka zajema tudi posebne sušilce zraka, ki se uporabljajo za sušenje zraka v zaprtih kopališčih in drugih soparnih okoljih. Sestojijo iz hladilne enote in ventilatorja na motorni pogon. Ventilator vsesa vlažen zrak, ki se nato usmeri v kondenzator hladilne enote, kjer se na hladnih stenah kondenzira. Tako nastala kondenzacijska voda se zbira v koritu. Posušen zrak se usmerja v ogret kondenzator hladilne enote in nazaj v prostor. Če se tovrstni sušilci uporabljajo za sušenje stisnjenega zraka v kompresijskih sistemih (tudi tovrstni sušilci se uvrščajo v to tarifno podštevilko), se posušen stisnjen zrak praviloma ponovno segreje s pomočjo dodatno vgrajenega zračno-zračnega toplotnega izmenjalnika. Ta izmenjalnik usmerja toploto pare stisnjenega zraka, ki vstopa v sušilec, preko sten sušilca proti posušenemu stisnjenemu zraku. Te naprave niso opremljene s sredstvi za uravnavanje temperature zraka. Vendar pa ta tarifna številka ne zajema naprav za proizvodnjo suhega ledu, ki delujejo na podlagi hitrega zmanjšanja pritiska visokotlačnega ogljikovega dioksida s podhladitvijo (tarifna številka 8479).

8419 Stroji, naprave in laboratorijska oprema, vključno električno ogrevani (brez peči in pečic in druge opreme iz tarifne številke 8514), za obdelavo materiala s spremembo temperature, kot je ogrevanje, kuhanje, žganje, destilacija, rektifikacija, sterilizacija, pasterizacija, parjenje, sušenje, vplinjevanje, izhlapevanje, kondenzacija ali hlajenje, razen gospodinjskih strojev in naprav; pretočni in akumulacijski grelniki za vodo, neelektrični

8419 20 00 Medicinski, kirurški in laboratorijski sterilizatorji Aparature, ki jih zajema ta tarifna podštevilka, so namenjene za bolnice, operacijske dvorane, zdravstvene domove itd. in sestojijo iz posod v katerih so medicinski ali kirurški instrumenti kot tudi bombažna volna, absorbentna pukanina ter druge priprave izpostavljene temperaturi 100 °C ali več z namenom, da se uniči morebitne mikroorganizme. Običajno so v obliki paralelopedov ali cilindrov, ki stojijo na podstavku in ki imajo odstranljive rešetke. Običajno je kontejner iz jekla ali aluminija in obdan z izolirno snovjo. Vrata so lahko zastekljena, da omogočajo opazovanje instrumentov v kontejnerju. Nekatere tovrstne naprave so v obliki omaric ali podobnega pohištva. V teh primerih ima lahko sterilizator polico ali predal za shranjevanje instrumentov in drugih predmetov, ki jih je treba sterilizirati. To ne vpliva na uvrščanje tovrstnih sterilizatorjev v to tarifno podštevilko. Te naprave se ogrevajo s špiritom, petrolejem, plinom ali elektriko. Sterilizacijo povzroči vrenje vode (kadi), para pod pritiskom (avtoklavi) ali vroč zrak (peči) – odvisno od izvedbe naprave.

8419 50 10 in 8419 50 90 Toplotni izmenjalniki Toplotni izmenjalniki se uporabljajo: 1. da spremenijo temperaturo tekočin ali plinov, pri čemer ne spremenijo njihovega stanja – ta sprememba temperature včasih zadošča za sterilizacijo ali pasterizacijo; 2. da uparjajo ali kondenzirajo tekočine. Ti tarifni podštevilki zajemata: 1. kondenzatorje za dušik in druge pline; 2. naprave, imenovane „frizerji“ za ohlajevanje in kondenzacijo topil, ki se uporabljajo predvsem v barvanju ali suhem čiščenju; 3. naprave za hlajenje tekočin, pare ali plinov, ki se uporabljajo v raznih industrijah (npr. v mlekarnah, pivovarnah itd.); 4. naprave za kontinualno pasterizacijo, ki se uporabljajo predvsem v mlekarnah (ploščni pasterizator). Ti tarifni podštevilki ne zajemata: (a) pretočnih in akumulacijskih grelcev vode iz tarifnih podštevilk 8419 11 00 in 8419 19 00; (b) naprav v katerih: — se izmenjava toplote uporablja za spreminjanje tekočih ali plinastih snovi v trdno stanje (npr. sušenje z razprševanjem); — toplotna izmenjava ne poteka skozi steno (npr. pri prostem zračnem stolpu). Takšne naprave se v glavnem uvrščajo v tarifno podštevilko 8419 89 10 ali 8419 89 98.

8419 89 10 Hladilni stolpi in podobna oprema za neposredno hlajenje (brez ločilne stene) na podlagi kroženja vode Ta tarifna podštevilka zajema hladilne stolpe, v katerih ohlajevana voda sprošča svojo toploto neposredno v zrak z izhlapevanjem. Topla voda se črpa navzgor, nato se prosto steka navzdol po notranji strani hladilnega stolpa in se tako ohlaja zaradi dvigovanja zraka (učinek dimnika).

8419 89 98 Drugo Ta tarifna podštevilka zajema naprave za prekajevanje surovih klobas, četudi so klobase med dimljenjem izpostavljene toplotni obdelavi, posledica česar so delno ali popolnoma kuhane klobase. Te naprave so sestavljene iz velike komore, ogrevane s parnimi tuljavami; vroč ali hladen dim vpihava od zunaj v komoro ventilator. Te naprave so opremljene z vlažilno napeljavo in tuljavami s hladno vodo za hlajenje. Surove klobase prihajajo v komoro obešene na premičnih okvirih. Iz te tarifne podštevilke so izključeni razdelilniki namiznega pribora za razdeljevanje namiznega pribora v menzah in samopostrežnih restavracijah, četudi so opremljeni z električnim grelcem ali ogrevano vodno kopeljo za ogrevanje pribora (tarifna številka 9403).

8421 Centrifuge, vključno centifugalni sušilniki; naprave in aparati za filtriranje in čiščenje tekočin ali plinov

8421 39 71 S katalitičnim procesom Ta tarifna podštevilka zajema katalitske čistilnike zgorelega plina (katalizatorji) v zgorevalnem sistemu motornih vozil ali v vodih zgorelega plina v tovarniški opremi. Te naprave odstranjujejo dušikov oksid in po možnosti druge onesnaževalce okolja (npr. ogljikov monoksid in ogljikovodike) iz izrabljenega ali zgorelega plina s pomočjo kemične reakcije, s tem pa preprečujejo onesnaženje okolja. Katalizatorje, vgrajene v motorna vozila sestavlja ohišje v katerem je keramično satovje (monolitska opora), ki sestoji iz kanalov, prekritih z aktiviranimi katalitičnimi snovmi. V tovarniški opremi so čistilniki zgorelega plina sestavljeni iz opornega okvirja s številnimi katalitičnimi komponentami. Monolitska opora in katalitične komponente, ki se predložijo ločeno, se uvrščajo kot katalizatorji v tarifno številko 3815.

8421 39 98 Drugo Dodatno k aparatom, ki delujejo na principu elektrostatičnega in toplotnega procesa ta tarifna podštevilka zajema naprave za prečiščevanje plinov, ki ločujejo mešanico plinov na njene posamezne komponente s pomočjo postopka zadrževanjem.

8422 Pomivalni stroji, stroji za pomivanje in sušenje steklenic in druge posode; stroji za polnjenje, zapiranje, hermetično zapiranje ali etiketiranje steklenic, pločevink, škatel, vreč in drugih posod; stroji za kapsuliranje steklenic, kozarcev za vlaganje, cevi in podobnih posod; drugi stroji za pakiranje ali zavijanje (vključno stroji za zavijanje na osnovi toplotnega krčenja); stroji za gaziranje pijač

8422 90 10 Pomivalnih strojev Programirana časovna stikala za pomivalne stroje, ki se dobavljajo ločeno, se uvrščajo glede na njihove značilnosti (tarifna podštevilka 9107 00 00).

8423 Tehtnice – tehtalne naprave (razen tehtnic z občutljivostjo do vključno 5 centigramov (0,05g)), vključno s stroji za štetje in kontrolo, ki delujejo na podlagi merjenja mase; uteži za tehtnice vseh vrst

8423 20 00 Tehtnice za kontinuirano tehtanje blaga na transportnih trakovih Ta tarifna podštevilka zajema elektromehanske tehtnice za transportne trakove. Oblika in način delovanja ter tehtnic ustrezata obliki in načinu delovanja elektromehanskih tehtnic, opisanih v pojasnjevalnih opombah k tarifnima podštevilkama 8423 81 10 in 8423 89 00.

8423 30 00 Tehtnice za nespremenljivo maso in tehtnice za izpuščanje vnaprej določene mase materiala v vrečko ali posodo, vključno tehtnice za doziranje Ta tarifna podštevilka zajema elektromehanske tehtnice zgoraj opisane vrste. Oblika in način delovanja ter tehtnic ustrezata obliki in načinu delovanja elektromehanskih tehtnic, opisanih v pojasnjevalnih opombah k tarifnima podštevilkama 8423 81 10 in 8423 89 00.

8423 81 10 do 8423 89 00 Druge tehtalne naprave Te tarifne podštevilke zajemajo elektromehanske tehtnice, pri katerih se teža predmeta prevede v električni signal (tok) s pomočjo prevodnika, vgrajenega vanje. Tok se meri z merilno napravo, vgrajeno v tehtnico. Merilo v merilnih pretvornikih v takšnih tehtnicah, ki se praviloma sestojijo iz merilnih celic ali ploščic z razteznim merilom (električna upornost), ki so povezane tako, da tvorijo električni most. Sila, uporabljena s težo tehtanega predmeta deformira merilne celice, povzroči spremembo dolžine (skrčitev ali podaljšanje) in tako povzroči spremembo upornosti, ki je premo sorazmerna s tehtano maso. Ta se odraža v obliki spremembe toka v merilni napravi uporovnega mostička. Poleg merilnega instrumenta, znanega kot tehtalna enota, tehtalni prikazovalnik ali tehtalni indikator, ki je praviloma nameščen v istem ohišju, imajo elektromehanske tehtnice lahko tudi druge med seboj povezane enote, (tipkovnico, spominsko enoto, tiskalnik, VDU, kontrolnik in enoto za branje kartice, ki nadzorujeta pristop do tehtnice. V tovrstnih tehtalnih sistemih je lahko več tehtnic povezanih s skupnim merilnim instrumentom, znanih tudi kot „dislocirani tehtalni terminali“. Zgoraj navedene tehtnice so lahko opremljene tudi z vmesnikom, preko katerega so lahko tehtnice povezane s napravo za avtomatsko obdelavo podatkov. Elektromehanske tehtnice štejejo za „elektronske“, če so mikroprocesorji vgrajeni v merilne instrumente tehtnice, npr. z namenom računanja cene tehtane vsebine na osnovi cene po enoti (npr. po kilogramu), ki se vnese v tehtnico.

8424 Mehanske naprave (na ročni pogon ali brez njega) za brizganje, razprševanje ali pršenje tekočin ali prahu; gasilski aparati, napolnjeni ali nenapolnjeni; brizgalne pištole in podobne naprave; stroji za brizganje pare ali peska in podobni stroji za brizganje s curkom

8424 30 10 S pogonom na stisnjeni zrak Ta tarifna podštevilka zajema stroje za brizganje peska, ki imajo zračni kompresor in ki se uporabljajo za čiščenje motornih svečk ali za naravnavanje monolitnih električnih kondenzatorjev. Izraz „naravnavanje“ pomeni odstranjevanje prevodne snovi kondenzatorja s pomočjo snopa peska. Namen tega postopka je doseganje željene kapacitivnosti kondenzatorja.

8424 89 95 Drugo Ta tarifna podštevilka zajema še „pralne stroje“ za čiščenje motornih vozil, kovinskih delov in drugih predmetov s pomočjo brizganja vode, nafte ali drugih tekočin. Ti stroji so opremljeni s črpalko, gumijasto cevjo z brizgalno šobo, če je potrebno pa tudi z napajalno napravo, grelnimi napravami itd., ki sestavljajo celovito enoto. Ta tarifna podštevilka ne zajema visokotlačnih vodnih čistilnih naprav(tarifne podštevilke 8424 30 01 do 8424 30 09)

8426 Ladijski žerjavi; dvigala, vključno kabelska dvigala; portalna dvigala, luška dvigala in avto dvigala, opremljena z dvigalom

8426 41 00 in 8426 49 00 Druga dvigala, samovozna Glej pojasnjevalne opombe HS k tarifni številki 8426, „samohodni in drugi‚premični’ stroji“, (b), (2). Za razlikovanje med samohodnimi stroji iz te tarifne podštevilke in vozili na pogon za posebne namene iz tarifne številke 8705, morajo samohodni stroji imeti naslednje značilnosti: 1. poganja jih stroj, ki je del dvigala; 2. njihova največja hitrost je 20 km/h; 3. imajo eno samo kabino, ki je del dvigala in 4. med nakladanjem se običajno ne premikajo – če pa se, potem je njihovo gibanje omejeno na slučajno v primerjavi z njihovo funkcijo dvigala.

8428 Drugi stroji za dvigovanje, manipulacijo, nakladanje ali razkladanje (npr. dvigala, premične stopnice, transporterji in žičnice)

8428 90 30 Valjčne proge (za valjarne); vrtljive mize za prinašanje in odnašanje izdelkov; prekucniki in manipulatorji za ingote, krogle, palice in plošče Ta tarifna podštevilka zajema dve skupini strojev, ki se uporabljajo kot pomožna oprema v valjčnih obdelovalnicah: 1. valjčne plošče za dostavljanje in odstranjevanje valjanih kosov (ingotov, palic, plošč, listov, trakov, žice, cevi itd.); 2. gantarje in manipulatorje za ingote, bale, palice in plošče. Ti stroji zajemajo: 1. valjčne plošče ali valjčni tekoči trakovi na pogon ali brez njega, ki so namenjeni za dostavo obdelovanca na mesto in za njegovo odstranitev, ali pa za prenašanje obdelovanca od enega mesta do drugega; 2. stiskalni valji, ki imajo isto funkcijo kot zgoraj navedeni stroji, le da so sestavljeni iz dveh nizov valjev, med katerima se pomika obdelovanec; 3. valjčna hladilna korita, ki so nameščena na koncu valjčnih obdelovalnih strojev. Na njih se obdelovanci (npr. palice in žica) pomikajo počasi, da se na temperaturi okolja ohladijo; 4. dvižne ali prekucne ploščadi za valjčne proge z več kompleti valjev, nameščenimi eden nad drugim (trije visoki in par visokih stojal). Takšne naprave so sestavljene iz ploščadi, vpetih na os, ki je nameščena na najbolj oddaljenem koncu valjčne proge. Ploščadi (mize) so pritrjene na gnane valje. Ko pride blago skozi en komplet valjev, pride na ploščad (mizo), ki ga nato prekucne in poravna z linijo naslednjega kompleta valjev, skozi katere blago potiskajo gnani valji; 5. prenosniki, ki se uporabljajo v vzporedno nameščenih valjčnih obdelovalnih strojih za prenos npr. palic iz ene valjarske plošče na drugo; 6. prekucne in obračalne naprave. Ta tarifna podštevilka ne zajema: (a) avtomatskih manipulatorjev in strojev za ingote (npr. dvigal in potujočih dvigal), ki ne sodelujejo neposredno pri delu valjčnih obdelovalnih strojev, četudi se uporabljajo za dostavo obdelovancev (tarifne podštevilke 8426 12 00, 8426 41 00, 8426 49 00 ali 8426 99 90); (b) strojev, konstruiranih za daljinsko rokovanja z visoko radioaktivnimi snovmi (tarifna podštevilka 8428 90 98).

8428 90 98 Drugo Ta tarifna podštevilka zajema t.i. stopniščna dvigala, npr. dvižne naprave, opremljene z nakladalno ploščadjo. Te naprave so pritrjene na ograjo in so namenjene za dvigovanje in spuščanje invalidskih vozičkov. Ta tarifna podštevilka ne zajema goseničnih dvigal, konstruiranih za iste namene. Ta se uvrščajo v tarifno številko 8714 kot pripomočki za invalidske vozičke. Ta tarifna podštevilka zajema tudi t.i. bolniška dvigala. To so naprave z oporno konstrukcijo in sedežem za dvigovanje in spuščanje sedečega bolnika v kopalnicah iz ali v posteljo. Premični sedež je pritrjen na oporni konstrukciji z vrvmi ali verigami.

8429 Samovozni buldožerji, angledozerji, grejderji, ravnalniki, skreperji, bagri, nakladalniki z lopato, stroji za nabijanje in cestni valjarji, samovozni

8429 30 00 Skreperji Glej pojasnjevalne opombe HS k tarifni številki 8429, drugi odstavek, (C). Ta tarifna podštevilka ne zajema kombiniranih skreperjev, ki so sestavljeni iz traktorja (četudi enoosnega) in pravega skreperja. Vsak element se mora, skladno z opombo 4 k Poglavju 87, uvrščati v svojo ustrezno tarifno številko (tarifna številka 8701 za traktor in tarifna podštevilka 8430 69 00 za skreper).

8432 Stroji za pripravo in kultiviranje zemlje v kmetijstvu, hortikulturi in gozdarstvu; valjarji za travnike in športne terene

8432 30 11 Sejalniki na centralni pogon s preciznim preslednikom Ta tarifna podštevilka zajema stroje, ki nameščajo semena ali posamezna zrna v zemljo v vrstah v nadzorovanih in enakomernih razdaljah. Ti stroji lahko nameščajo semena tudi istočasno v več vrst.

8433 Stroji za obiranje, žetev in mlatev, vključno z balarji za slamo in krmo; kosilnice za travo; stroji za čiščenje, sortiranje ali selekcijo jajc, sadja in drugih kmetijskih pridelkov, razen strojev iz tarifne številke 8437

8433 11 10 do 8433 19 90 Kosilnice za trate, parke ali športne terene Glede kosilnic za travo s sedežem glej pojasnjevalne opombe HS k tarifni številki 8433 pod (A), predzadnji odstavek.

8438 Stroji, ki niso navedeni in ne zajeti v drugih tarifnih številkah tega Poglavja, za industrijsko pripravljanje ali proizvodnjo hrane ali pijač, drugačnih od strojev za ekstrakcijo ali pripravljanje živalskih ali rastlinskih masti in olj

8438 80 10 Za pripravo čaja ali kave Ta tarifna podštevilka zajema stroje za mešanje raznih vrst čajev in stroje za mletje kave. Ta tarifna podštevilka ne zajema strojev za industrijsko pripravo toplih napitkov (tarifna podštevilka 8419 81 91), strojev za praženje kave (tarifna podštevilka 8419 89 98), in strojev za proizvodnjo kavinega prahu (instant kave) (tarifna podštevilka 8419 39 90).

8439 Stroji za pridelavo celuloze iz vlaknastih celuloznih materialov ali za proizvodnjo ali dodelavo papirjev ali kartona

8439 30 00 Stroji za dodelavo papirja ali kartona Poleg strojev, na katere se nanaša pojasnjevalne opombe HS k tarifni številki 8439, del III, se v to tarifno podštevilko uvrščajo še stroji za pergamentno dodelavo. Ta tarifna podštevilka ne zajema: (a) strojev z isto funkcijo kot zgoraj omenjeni stroji, ki pa ne obdelujejo listov papirja ali lepenke, temveč izdelke iz teh dveh materialov. Takšni so npr. stroji za voskanje papirnatih čaš in posod itd. z nanašanjem (tarifna podštevilka 8479 89 98). Stroji za izdelovanje proizvodov iz papirja ali kartona, kot so papirnate čaše, škatle in kontejnerji, se uvrščajo v tarifno številko 8441; (b) strojev, ki sicer obdelujejo liste papirja ali lepenke, vendar pa izdelujejo proizvode, ki niso več papir ali lepenka v smislu kombinirane nomenklature. Tak primer so npr. stroji za prevlekanje papirja z brusilnimi snovmi ali za nanašanje emulzij, občutljivih na svetlobo (tarifna podštevilka 8479 89 98).

8441 Drugi stroji za predelavo papirne mase, papirja ali kartona, vključno s stroji za rezanje vseh vrst

8441 10 20 Drugi stroji za vzdolžno in prečno rezanje Ta tarifna podštevilka zajema stroje, ki izdelujejo liste določenega formata iz zveznih zvitkov papirja, bodisi samo s prečnim rezanjem, bodisi z istočasnim vzdolžnim in prečnim rezanjem.

8441 10 30 Giljotine Ta tarifna podštevilka zajema stroje, ki režejo sklade papirja z enim samim rezilom medtem, ko prečnik nad rezalno mizo drži papir na miru vzdolž rezalnega mesta. Ta tarifna podštevilka zajema tudi stroje z enim nožem in vrtljivo rezalno mizo za obrezovanje knjižnih blokov, kjer se knjižni bloki obrnejo za 90° po prvem in drugem rezanju.

8441 10 40 Noži s tremi rezili (trorezniki) Ta tarifna podštevilka zajema struje s tremi noži, ki so postavljeni v medsebojnih kotih 90°, in ki se uporabljajo za razrez knjižnih blokov. Ti stroji najprej z dvema nožema istočasno odrežejo zgornjo in spodnjo stran knjižnega bloka, na koncu pa s tretjim nožem še prednjo stran (ali pa v obratnem vrstnem redu).

8441 10 80 Drugi stroji Ta tarifna podštevilka zajema stroje na ročni ali nožni pogon.

8442 Stroji, aparati in naprave (razen obdelovalnih strojev iz tarifnih številk 8456 do 8465) za vlivanje in stavljanje črk, za pripravo ali izdelavo klišejev, plošč, valjev in drugih tiskarskih komponent; tiskarske črke, klišeji, plošče, valji in druge tiskarske komponente; klišeji, plošče, valji in litografski kamni, pripravljen za tiskarske namene (npr. brušen, uzrnjen ali poliran)

8442 10 00 Fotostavni stroji in komposerji Glej odstavke pojasnjevalnih opomb HS k tarifni številki 8442, (B). Vendar so iz te tarifne podštevilke izključeni: (a) stroji za avtomatsko obdelavo podatkov splošne namembnosti, ki se uporabljajo (razen za knjigovodstvo in računovodstvo) pri fotostavku in so z on-line povezavo povezani s strojem za fotostavek zaradi nadziranja stroja in oskrbovanja s podatki (tarifna številka 8471 glej opombo 5 (A) k temu poglavju) in (b) samostojni telegrafski oddajniki in sprejemniki (tarifna številka 8517).

8442 20 10 Za vlivanje in stavljanje (npr. linotip, monotip, intertip) Glej pojasnjevalne opombe HS k tarifni številki 8442, (B), (7) do (10).

8442 20 90 Drugi Ta tarifma podštevilka zajema stroje, opisane v pojasnjevalnih opombah HS k tarifni številki 8442, (B), (1), (2), (5), (6) in (11).

8442 30 00 Drugi stroji, aparati in naprave Ta tarifna podštevilka zajema stroje, aparate in naprave za vlivanje črk ali pripravo ali izdelavo klišejev, plošč, valjev ali drugih tiskarskih komponents opisanih v pojasnjevalnih opombah HS k tarifni številki 8442, (B), (3), (4) in (12) do (19).

8442 50 21 do 8442 50 80 Tiskarske črke, klišeji, plošče, valji in druge tiskarske oblike; klišeji, plošče, valji in litografski kamen, pripravljen za tiskarske namene (npr. brušen, uzrnjen ali poliran) Naravni litografski kamen je iz vrste fino in homogeno zrnatega apnenca. Umetni litografski kamen je običajno izdelan iz zmletega in stisnjenega kalcijevega karbonata. Litografski kamni iz te tarifne podštevilke zajemajo so: — prekriti z ilustracijami (narisanimi z roko ali fotografsko prenešenimi); ali — zmleti ali vzrnjeni in kot takšni, brez nadaljnje obdelave, primerni za slikanje ali risanje. Apnenec (znan kot „litografski kamen“) je v surovem stanju, je iz teh tarifnih podštevilk izključen in se uvršča v tarifno podštevilko 2530 90 98.

8443 Tiskarski stroji, ki se uporabljajo za tiskanje v smislu tiskanja z uporabo črk, klišejev, plošč, valjev in drugih tiskarskih komponent iz tarifne številke 8442; ink-jet tiskarski stroji, razen tistih iz tarifne številke 8471; stroji za pomožno uporabo pri tiskanju

8443 51 00 Ink-jet tiskarski stroji Glej pojasnjevalne opombe HS k tarifni številki 8471, del I, (D), šesti odstavek.

8443 60 00 Stroji za pomožno uporabo pri tiskanju Ta tarifna podštevilka zajema poleg strojev, naštetih v pojasnjevalnih opombah HS k tarifni številki 8443 (II), še: 1. avtomatske dovajalnike za oskrbo tiskarskih strojev s kositrnimi ploščami; 2. običajno pnevmatske sisteme za vzdrževanje ustrezne nategnjenosti papirja, ko je le-ta povlečen iz nosilcev zvitka; 3. naprave za posipanje (prašenje) tiskarskih strojev razen tovrstnih naprav v obliki sprejev.

8445 Stroji za pripravo tekstilnih vlaken; stroji za predenje, združevanje (dubliranje) ali sukanje in drugi stroji za proizvodnjo tekstilne preje; tekstilni stroji za navijanje (vključno za navijanje votka) in stroji za pripravo tekstilne preje za uporabo na strojih iz tarifnih številk 8446 ali 8447.

8445 90 00 Drugi Poleg strojev, opisanih v pojasnjevalnih opombah HS k tarifni številki 8445, (E), v to tarifno podštevilko spadajo tudi stroji za zbiranje niti osnove na tkalski navoj z bobnov z nitmi osnove, s strojev za izdelovanje vrvic ter za oskrbo z nitjo med tkanjem ali nitkanjem. „Ročni vozljalniki“ majhne priprave za ročno vozljanje strganih niti, se uvrščajo v tarifno številko 8205.

8446 Tkalski stroji (statve) Ta tarifna številka zajema tkalske stroje, opisane v pojasnjevalnih opombah HS k tarifni številki 8446, vključno s statvami za preproge axminster, ženiljskimi statvami, tovarniškimi statvami za žamet, pliš, jadra, statvami za prenosna jermenja in pasove.

8447 Pletilni stroji, šivalni prepletilniki in stroji za izdelovanje ovite preje, tila, čipk, vezenin, pozamenterije, pletenic ali mrež in tafting stroji

8447 20 20 in 8447 20 80 Stroji za ravno pletenje; šivalni prepletilniki Ti tarifni podštevilki zajemata tudi stroje za kvačkanje, ki so pravzaprav stroji za klekljanje, ki se uporabljajo za izdelovanje okrasnih izboljškov, obrob, zaves, mrež, čipk itd. (kot npr. pletilne statve za okrasne vrvice, statve za čipke, stroji za zavese in statve za trakce).

8447 90 00 Drugi Poleg strojev, opisanih v pojasnjevalnih opombah HS k tarifni številki 8447, (C), se v to tarifno podštevilko uvrščajo tudi: 1. stroji za ročno vezenje (stroji za vezenje s pantografskim čolničkom), stroji za vezenje z avtomatskim čolničkom, opremljeni z žakarskim ali podobnim mehanizmom, stroji za vezenje s številnimi iglami, ter večglavi avtomatski stroji za vezenje (z več strojnimi glavami na eni mizi, ki so opremljeni z žakarskim ali podobnim mehanizmom); 2. stroji za klekljanje čipk, ki proizvajajo čipke iz ene ali več niti (klekljana čipka) s pomočjo kleklja; 3. pletilni stroji, ki vpletajo nitke s pomočjo vreten, opremljenih s kleklji niti, ki izvajajo krožne in sinusoidne vbode. Ti stroji izdelujejo proizvode v kosih (ravne ali okrogle kite) ali v oblikah (našitke za na obleko, brijade, rovinge, cevaste obrobke itd.) ali pa prevlekajo gumbe, lesene proizvode, žlebove itd z nitmi (npr. statve za okroglo pletenje, za cevasto pletenje, za zavijanje). Vendar pa se posebni pletilni stroji, namenjeni za prevlekanje električnih pramenskih žic ali drugih električnih vodnikov, ter posebni pletilni stroji, ki pletejo ali zavijajo električne žice, uvrščajo v tarifno številko 8479 4. stroji za izdelovanje okraskov (razen zgoraj omenjenih pletilnih strojev iz točke 3), vključno s: (a) stroji za cofe in ženilje; (b) stroji za okrogle in okrasne ženiljein stroji za izdelovanje ženiljskih girland za božična drevesca; (c) stroji za sukanje in odrezovanje res. Vendar pa se balansirni stroji, npr. pletilni stroji za izdelovanje trakcev in okraskov za obleke, uvrščajo v tarifno številko 8446, stroji za kvačkanje pa v tarifne podštevilke 8447 20 20 ali 8447 20 80.

8448 Pomožni stroji za uporabo skupaj s stroji iz tarifnih številk 8444, 8445, 8446 ali 8447 (npr. nitni stroji, žakarski stroji, avtomatske naprave za ustavljanje in mehanizmi za spreminjanje smeri čolničkov); deli in pribor, ki so primerni za uporabo izključno ali pretežno za uporabo s stroji iz te tarifne številke ali iz tarifne številk 8444, 8445, 8446 in 8447 (npr. vretena in krila za vretena, garniture za mikalnike, glavniki, ekstruzijske šobe, čolniči, ničalnice, listi za ničalnice in igle)

8448 11 00 in 8448 19 00 Pomožni stroji za uporabo s stroji iz tarifnih številk 8444, 8445, 8446 in 8447 Iz teh tarifnih podštevilk so izključeni: (a) stroji za odstranjevanje niti, ostalih na tkalskih cevkah tkalskih strojev ter rezilni čistilniki (tarifna podštevilka 8479 89 98); (b) aparati za preverjanje pravilnosti niti z navijanjem na boben ali desko (tarifna podštevilka 9017 80 90); (c) čistilniki niti, ki uporabljajo elektronski postopek npr. fotoelektrične celice (tarifna podštevilka 9031 80 34 ali 9031 80 39).

8450 Pralni stroji za gospodinjstva ali pralnice, vključno s stroji, ki perejo in sušijo

8450 11 11 do 8450 19 00 Stroji z zmogljivostjo do vključno 10 kg suhega perila Te tarifne podštevilke zajemajo: Stroje sodastega tipa z lopaticami, mešalniki, pulzatorji itd. ter z razpršilnimi sistemi; stroje bobnastega tipa, vključno s stroji, v katerih deluje pralni boben tudi kot sušilna centrifuga; kombinirane pralne stroje, v katerih je sodčkasta ali bobnasta naprava kombinirana v istem ohišju s centrifugo iz tarifne številke 8421. Ti pralni stroji štejejo za pralne stroje s kapaciteto do 10 kg suhega perila, če je uporabna prostornina soda ali bobna: 1. pri bobnastih strojih 120 litrov (120 dm3) ali manj; 2. pri sodastih strojih z lopaticami ali mešalniki 150 litrov (150 dm3) ali manj; 3. pri sodastih strojih s pulzatorji 200 litrov (200 dm3) ali manj; 4. pri sodastih strojih z razpršilnim sistemom 250 litrov (250 dm3) ali manj. Pri določanju prostornine je treba upoštevati: 1. pri bobnastih vrstah strojev se ne upoštevajo žlebovi ali druge deformacije na površini bobna; 2. pri sodastih vrstah strojev celotna globina ni globina soda (merjena do roba), temveč se globina meri do višine oznake za nivo vode. Če te oznake ni, je uporabna globina celotna globina, zmanjšana za 10 centimetrov.

8451 Stroji (razen strojev iz tarifne številke 8450) za pranje, čiščenje in ožemanje (perila), sušenje, likanje (vključno s stiskalnicami za fiksiranje), beljenje, barvanje, apretiranje, dovrševanje, prevlačenje ali impregniranje tekstilne preje, tkanin, pletenin idr., ali gotovih tekstilnih predmetov in stroji za nanašanje paste na osnovno tkanino ali drugo podlago, ki se uporablja pri proizvodnji talnih oblog, kot je linolej; stroji za navijanje, odvijanje, zlaganje, rezanje ali zobčasto izrezovanje tekstilnih materialov

8451 90 00 Deli Ta tarifna podštevilka ne zajema: (a) posebnih tulcev in vretenc za stroje in aparate za barvanje (uvrščajo se glede na material, iz katerega so izdelani, glej opombo 1 (c) k Oddelku XVI); (b) nožev in rezalnikov za striženje (tarifna številka 8208); (c) elektrostatičnih naprav za stroje za izdelavo floka (tarifna številka 8543).

8452 Šivalni stroji, razen strojev za šivanje knjig iz tarifne številke 8440; omarice, stojala in pokrovi predvideni za šivalne stroje; igle za šivalne stroje

8452 10 11 in 8452 10 19 Šivalni stroji (samo lock-stitch) z glavami, z maso do 16 kg brez motorja oziroma do 17 kg z motorjem; glave šivalnih strojev (samo lock-stitch), z maso do 16 kg brez motorja oziroma do 17 kg z motorjem 1. Te tarifne podštevilke zajemajo šivalne stroje in glave šivalnih strojev, ki imajo naslednji značilnosti: (a) morajo biti samo lock-stitch (ravni šiv, cikcakasti šiv, okrasni šiv), kar pomeni, da morajo delovati z dvema nitima, ena je vstavljena v iglo, drugo pa nosi spodnji čolniček; (b) glava ne sme biti težja od 16 kg brez motorja in od 17 kg z motorjem vred (v primeru, če je glava nekompletna, se zaradi uporabe splošnega pravila 2 (a) za razlago kombinirane nomenklature nekompletna glava uvršča kot kompletna in se upošteva masa kompletne glave). 2. Glavo šivalnega stroja predstavlja delovna enota stroja (kjer je to primerno, vključno z motorjem, vgrajenim ali montiranim v glavo) in sestoji predvsem iz ročice z mehanizmom za vodenje igle ter osnove s čolničkovim mehanizmom, kateremu je po možnosti dodana še naprava za dvigovanje pritisne noge. Okvir, plošča, pokrov in drugi pohištveni deli (vključno s pedalno desko) ne predstavljajo dela glave. 3. Vendar je treba poudariti, da je osnova nekaterih prenosnih šivalnih strojev konstruirana tako, da služi tudi kot stojalo. V tem primeru šteje za šivalni stroj in ne za glavo šivalnega stroja.

8452 30 10 Z na eni strani ploščatim steblom Te igle se uporabljajo v gospodinjskih šivalnih strojih. Imajo naslednjo obliko:

8456 Stroji za obdelovanjem materialov vseh vrst z odvzemanjem materiala z laserjem ali drugim svetlobnim ali fotonskim snopom, ultrazvokom, elektroerozijo, elektrokemičnim postopkom, elektronskim snopom, ionskim snopom ali snopom plazme

8456 10 90 Drugi Poleg strojev, na katere se nanašajo pojasnjevalne opombe HS k tarifni številki 8456, (A), ta tarifna podštevilka zajema tudi stroje za nastavljanje električnih uporov v tiskanih vezjih, ki uporabljajo laserski snop. Prevodna snov, ki sestavlja upor na izolirani podlagi tiskanega vezja, se odstranjuje z laserskim snopom do željene upornosti.

8456 30 11 Žični rezalnik Ti stroji so opremljeni z elektrodo, ki sestoji iz žice z majhnim premerom, napeta med dva motka na nasprotnih straneh obdelovanca.

8456 91 00 Aparati za suho jedkanje polprevodnikov Ta tarifna podštevilka zajema stroje, ki uporabljajo snop plazme, ki jedka rezino polprevodniške snovi. Ti avtomatski stroji, ki jih krmili mikroprocesor, so sestavljeni iz obdelavne komore z anodo in katodo, iz visokofrekvenčnega generatorja, vakuumskih črpalk, plinskega dovoda in iz naprave za transport rezin. Rezine se vnesejo v obdelovalno komoro, v kateri se ustvari električni tok med anodo in katodo (generira ga visokofrekvenčni generator). V plinskem okolju obdelovalne komore povzroči električno praznjenje pozitivno nabite plinske ione, ki trkajo ob rezino (katoda), pri čemer z njega odstranjujejo material zaradi delovanja energije trkov. Glej pojasnjevalne opombe HS k tarifni podštevilki 8456 91.

8457 Centri za strojno obdelavo, stroji, izdelani po principu standardnih enot (z eno postajo) in prenašalni stroji z več postajami, za obdelavo kovin

8457 10 10 Horizontalni Ta tarifna podštevilka zajema centre za strojno obdelavo, pri katerih poteka obdelava izključno v vodoravni smeri vretena in, ki režejo obdelovanec od strani.

8457 10 90 Drugi Ta tarifna podštevilka zajema centre za strojno obdelavo, ki obdelovanec obdelujejo od zgoraj (vertikalni centri za strojno obdelavo), centre, ki uporabljajo tako vertikalno kot horizontalno obdelavo (kombinirani centri za strojno obdelavo) in takšne, ki delujejo z uporabo vodljive glave (univerzalni centri za strojno obdelavo).

8458 Stružnice (vključno stružni centri) za odstranjevanje kovin Ta tarifna številka zajema stružnice, skonstruirane posebej za obdelavo kovin in, ki delujejo tako, da odstranjujejo material s pomočjo vrtilnih orodij. V splošnem se obdelovanec vrti okoli svoje osi. Vendar pa se tudi stružnice pri katerih se vrti orodje kot predmet in orodje, uvrščajo v to tarifno številko. Poleg stružnic, na katere se nanašajo pojasnjevalne opombe HS k tarifni številki 8458, tretji odstavek, se v to tarifno številko uvrščajo tudi posebne popustne stružnice za osi, lupilne stružnice ter stroji za struženje osi in vreten, pa tudi univerzalne stružnice. Univerzalne stružnice so podobne stružnicam za posnemanje, vendar jih od njih razlikuje posebni mehanizem, ki jim poleg struženja omogoča opravljanje drugih funkcij, kot npr. vrtanje, valjanje in rezanje na dolžine.

8459 Obdelovalni stroji za obdelavo kovin z odvzemanjem materiala (vključno s stroji z delovnimi enotami na vodilih), z vrtanjem, povečevanjem odprtin (s struženjem ali rezkanjem), z rezkanjem, vrezovanjem ali narezovanjem navojev, razen stružnic iz tarifne številke 8458

8459 10 00 Stroji z delovnimi enotami na vodilih Glej pojasnjevalne opombe HS k tarifni številki 8459, tretji odstavek, (1)..

8459 31 00 in 8459 39 00 Drugi kombinirani stroji za obdelavo odprtin z vrtanjem in rezkanjem Glej pojasnjevalne opombe HS k tarifni številki 8459, tretji odstavek, (3), tretji pododstavek

8460 Obdelovalni stroji za čiščenje, ostrenje, brušenje, honanje, lepanje, poliranje ali drugačno dodelavo kovin, sintranih kovinskih karbidov ali kermetov z brusi, abrazivi ali z izdelki za poliranje, razen strojev za izdelavo zobnikov z rezanjem, brušenjem ali dodelavo zobnikov iz tarifne številke 8461

8460 11 00 in 8460 19 00 Stroji za ravno brušenje, pri katerih se pozicioniranje v kateri koli osi lahko nastavi s točnostjo najmanj 0,01 mm Ti tarifni podštevilki zajemata brusilne stroje za ploskovno brušenje, na katere se nanašajo pojasnjevalne opombe HS k tarifni številki 8460, tretji odstavek, (3). Ti stroji so opremljeni z merilnimi ali nastavitvenimi napravami. Med te naprave spadajo: 1. linearni instrumenti za neposredno odčitavanje – npr. drsna ravnila in nonij, pri katerih prostor med dvema naslednjima gradacijama ustreza premiku strojnega elementa, ki ni večji od 1/100 milimetra (0,01 mm); 2. prečni projektorji za nadziranje napredovanja postopka. Ti projektorji so sestavljeni iz gradiranega steklenega zaslona, na katerega je projecirana zelo povečana podoba predmeta in orodja. Pri tem se lahko opazuje napredovanje obdelavnega postopka v razmerju do gradacij na zaslonu. Delo je mogoče nadzirati tudi z vrisom obdelovanega predmeta na prosojnico, katero se namesti na zaslon. Mere risbe na prosojnici morajo ustrezati povečavi projektorjev. V tem primeru delavec ugotavlja, kdaj se projekcija prekriva z risbo na zaslonu; 3. naprave, ki omejujejo gibanje držala orodja ali držala predmeta s pomočjo nastavljive naprave, katere položaj se nadzira s pomočjo drsnega merila; 4. elektronske nadzorne in preizkuševalne naprave za stroje za honanje in lepanje, ki se nastavljajo s pomočjo gradirane lestvice na dejanske končne mere predmeta. Te naprave omogočajo orodju, da se upočasni in ustavi, ko je dosežena željena mera predmeta.

8460 21 11 do 8460 29 90 Drugi brusilni stroji, ki se lahko v kateri koli osi nastavijo na vsaj 0,01 mm natančno Glej pojasnjevalne opombe k tarifnim podštevilkam 8460 11 00 do 8460 19 00.

8460 21 11 Stroji za notranje brušenje Stroji za notranje brušenje služijo za brušenje notranjih premerov votlih obdelovancev (na primer od vrtanja). Predmet se vpne na podlago in se ga obdela s krožno brusno ploščo, katere premer mora biti ustrezno manjši od premera vrtine.

8460 21 15 Brezkonični brusilni stroji Brezkonični brusilni stroji so stroji za brušenje zunanjega premera predmeta. Pri brezkoničnem postopku predmet ni vpet, ampak ga držita na mesti vrteča se krožna brusilna plošča in poravnalna plošča Željeni premer predmeta se dobi z regulacijo razmika med obema ploščama.

8460 21 19 Drugi Ta tarifna podštevilka zajema univerzalne stroje za brušenje. To so kombinacija strojev za brušenje notranjega in zunanjega oboda predmetov, zato služijo za istočasno obdelavo notranjega in zunanjega oboda predmeta.

8460 29 11 Stroji za notranje brušenje Pojasnjevalne opombe k tarifni podštevilki 8460 21 11 se uporablja mutatis mutandis tudi za to tarifno podštevilko.

8460 29 19 Drugi Pojasnjevalne opombe k tarifnima podštevilkama 8460 21 15 in 8460 21 19 se uporablja mutatis mutandis tudi za to tarifno podštevilko.

8461 Obdelovalni stroji za obdelavo kovin, sintranih kovinskih karbidov ali kermetov z odvzemanjem materiala: s skobljanjem, z izdelavo utorov, vlečenjem, rezanjem zobnikov, brušenjem zobnikov ali dodelavo zobnikov, z žaganjem, z odrezovanjem in drugimi postopki, ki niso na drugem mestu navedeni in ne zajeti

8461 30 10 in 8461 30 90 Stroji za posnemanje Ti tarifni podštevilki zajemata stroje za posnemanje (glej pojasnjevalne opombe HS k tarifni številki 8461, tretji odstavek, (4)); to so strojna orodja, ki so sestavljena iz rezalnega orodja z mnogovrstnimi zobmi in se uporabljajo za obdelavo notranje ali zunanje površine predmeta. V teh strojih je predmet vpet, vrtilna glava se pomika po predmetu sem in tja v linearnem gibanju rezanja. Notranja glava obdeluje in kalibrira notranje površine surovega ali predpripravljenega predmeta, ki je nameščen prečno na orodje. Zunanja glava površine gladi ali profilira.

8461 40 11 in 8461 40 19 Za rezanje cilindričnih zobnikov Za zobnike v smislu teh tarifnih podštevilk štejejo samo zobniki, dobljeni iz cilindričnih polproizvodov, ki zadržijo svojo obliko po rezanju. Ti tarifni podštevilki zajemata stroje za izdelovanje ravno ozobljenih zobnikov, spiralnih zobnikov, spiralnih gonil, zobatih koles in koles z zobmi, ki pristajajo v člene verige.

8461 40 31 in 8461 40 39 Za rezanje drugih zobnikov Ti tarifni podštevilki zajemata stroje za izdelovanje nazobčanih tirnic, spiralnih zob in spiralnih zobatih koles, razen strojev za izdelovanje cilindričnih zob.

8461 40 71 in 8461 40 79 Opremljeni z mikrometrsko nastavljivim sistemom, ki omogoča nastavitev v katerikoli osi na 0,01 mm natančno Glede merilnih naprav in naprav za nastavljanje glej pojasnjevalne opombe k tarifnim podštevilkam 8460 11 00 do 8460 19 00.

8469 Pisalni stroji, razen tiskalnikov iz tarifne številke 8471; stroji za obdelavo besedila

8469 11 00 in 8469 12 00 Avtomatski pisalni stroji in stroji za obdelavo besedila Ti tarifni podštevilki zajemata matrične, verižne tiskalnike, tiskalnike z jeklenim trakom in druge tiskalnike na osnovi odtiskovanja, pri katerih (kot pri pisalnih strojih, opremljenih s tiskarskimi mediji vseh vrst) mehanska komponenta (igle, veriga, jekleni trakovi itd.) udarja na trak, da na papirju zapusti odtis. Ti tarifni podštevilki ne zajemata: (a) tiskalnikov, ki so opisani zgoraj, če gre za izhodne naprave strojev za avtomatsko obdelavo podatkov (tarifna številka 8471). Glej opombo 5 k temu poglavju, odstavek, (D) v povezavi z uvodnim delom odstavka (B) in (E) te opombe. (b) nekontaktne tiskalnike (tarifne številke 8443, 8471 ali 8472).

8470 Računski stroji in snemalci podatkov žepne velikosti, stroji za reprodukcijo ter stroji za prikazovanje z računskimi funkcijami; knjigovodski stroji, frankirni stroji, stroji za izdajanje kart in podobni stroji z vdelanimi računskimi napravami; registrirne blagajne

8470 10 00 Elektronski računski stroji, ki delujejo brez zunanjega vira električne energije in snemalci podatkov žepne velikosti, stroji za reprodukcijo ter stroji za prikazovanje z računskimi funkcijami Ta tarifna podštevilka zajema: 1. elektronske računske stroje, ki kažejo datum, čas in imajo alarm, ali pa npr. dodatno štoperico, timer ali glasbene tipke. 2. baterijske snemalce podatkov žepne velikosti, ki poleg izvajanja računskih funkcij, vsebujejo pomnilnik za shranjevanje podatkov za telefonske naslove, urnike, koledarje in drugo (včasih znani kot „elektronski dnevniki“). 3. majhne elektronske računske stroje žepne velikosti (imenovani tudi „mikroračunalniki“), ki so lahko uporabljeni za oblikovanje besed in stavkov, ki so prevedeni v izbran tuj jezik, odvisno od spominskega modula teh naprav; lahko izvajajo tudi preproste računske funkcije. Imajo alfanumerično tipkovnico in pravokoten zaslon. Ta tarifna podštevilka ne zajema: (a) zapestnih in žepnih ur, ki imajo tudi majhen elektronski računski stroj (tarifna številka 9101 ali 9102); (b) vžigalnikov za cigarete, ki imajo tudi majhen elektronski računski stroj in morda tudi elektronsko časovno enoto (tarifna številka 9613). (c) podobnih naprav brez računskih funkcij (tarifna številka 8543)

8470 30 00 Drugi računski stroji Ta tarifna podštevilka zajema neelektronske računske stroje, omenjene v pojasnjevalnih opombah HS k tarifni številki 8470 del (A), v katerih izvajajo računanje mehanske naprave, večinoma na podlagi zobnikov – ne glede na to, ali so na ročni, motorni ali elektromagnetni pogon.

8470 40 00 Knjigovodski stroji Ta tarifna podštevilka zajema knjigovodske stroje, naštete v pojasnjevalnih opombah HS k tarifni številki 8470 del (B) ne glede na način njihovega delovanja (mehansko, elektromagnetno ali elektronsko) in skupaj z njihovimi napravami za vnos podatkov (ročne tipkovnice, vzvodi ali ročaji, čitalniki luknjanih kartic ali perforiranh trakov – itd.).

8470 90 00 Drugi Poleg strojev, naštetih v pojasnjevalnih opombah HS k tarifni številki 8470 del (D), se v to tarifno podštevilko uvrščajo stroji za izdajanje računov, ki prikazujejo ceno, izračunano na podlagi teže in cene po enoti mase, ter stroji, ki izdajajo listke za cestnino in ki istočasno izračunajo višino cestnine. Ta tarifna podštevilka ne zajema posameznih tiskalnikov (tarifne številke 8443, 8469, 8471 ali 8472).

8471 Računalniki – stroji za avtomatsko obdelavo podatkov in njihove enote; magnetni ali optični čitalniki, stroji za prepisovanje podatkov na nosilce podatkov v kodirani obliki in stroji za obdelavo takih podatkov, ki niso navedeni in ne zajeti na drugem mestu

8471 60 90 Drugi Ta tarifna podštevilka zajema vizualne pokazalne enote (displeje), ki lahko služijo samo kot izhodne enote avtomatskih strojev za obdelavo podatkov. Te enote ne morejo prikazovati slike na podlagi kodiranega (video) signala.

8471 70 51 Optične, vključno z magnetno-optičnimi Glej dodatno opombo 2 k temu poglavju

8472 Drugi pisarniški stroji (npr. razmnoževalni stroji – hektografski ali na matrice, stroji za naslavljanje, avtomatski stroji za izplačilo bankovcev, stroji za sortiranje, štetje in zavijanje kovancev, stroji za šiljenje svinčnikov, stroji za perforiranje ali spajanje z žičnimi sponkami)

8472 20 00 Stroji za naslavljanje in stroji za vtiskovanje besedila na naslovnih tablicah Ta tarifna podštevilka ne zajema pisalnih strojev, opremljenih s posebnimi napravami za pisanje naslovnih ploščic na matrico (tarifna številka 8469).

8472 90 80 Drugi Poleg strojev, naštetih v pojasnjevalnih opombah HS k tarifni številki 8472, peti odstavek, (3), (5), (7) do (11) in (16) do (22), ta tarifna podštevilka zajema npr.: 1. stroje za dvostransko prevlekanje pogodb, listov s podatki, osebnih izkaznic in drugih dokumentov s prozornim filmom, zaradi zaščite teh dokumentov pred trganjem, ponarejanjem, mečkanjem itd.. Vendar so iz te tarifne podštevilke izključeni podobni stroji, ki se ne uporabljajo v pisarnah (t.i. stiskalnice za vroče pečatenje) in delujejo na podlagi pritiska in vročine ter na ta način prevlekajo sprednjo ali zadnjo stran slik, fotografij, umetniških tiskov ali drugih tiskanih proizvodov s prozornim sintetičnim filmom. Ti stroji se uvrščajo v tarifno številko 8477. 2. Električni stroji za graviranje, kot npr. stroji, ki se uporabljajo v risalnicah. Ta tarifna podštevilka zajema tudi stroje, ki se uporabljajo v pisarnah, ki pa ne delujejo na podlagi odtiskovanja: 1. termalni tiskalniki, pri katerih proizvaja željene črke na papirju, občutljivem na toploto, toplotna tiskalna glava s pomočjo matrice; 2. elektrostatični tiskalniki, pri katerih premične in statično nabite kovinske črke pisalne glave proizvajajo nevidne črke, ki sestojijo iz majhnih, elektrostatično nabitih pik. Pri tem se uporablja tekoča barva ali barva v prahu (toner) ki pobarva pike in tako postanejo črke vidne. Te tiskalnike praviloma krmili medij za shranjevanje podatkov (npr. CD-ROM, diskete ali magnetni trakovi) ali drugi stroji (vendar ne stroji za avtomatsko obdelavo podatkov). Ta tarifna podštevilka ne zajema: (a) tiskalnikov iz tarifnih številk 8443, 8469 ali 8471. (b) elektronskih strojev (računalnikov) žepne velikosti na baterijski pogon, ki imajo poleg pogona za računske operacije še shranjevalnik podatkov (telefonski imenik, adresar, rokovnik, koledar itd.) – t.i. digitalnih dnevnikov (tarifna podštevilka 8470 10 00).

8473 Deli in pribor (razen pokrovov, kovčkov za stroje ipd.), ki so izključno ali v glavnem primerni za uporabo s stroji iz tarifnih številk 8469 do 8472 Poleg delov, sklopov in pribora, navedenih v pojasnjevalnih opombah HS k tarifni številki 8473, se v to tarifno številko uvrščajo še: 1. tiskalne verige, iglične glave, pisalne glave in marjetice za pisalne stroje; 2. magnetne glave, izdelane po winchesterski tehnologiji ali po tehnologiji tankega filma, ki se uporabljajo kot zunanje magnetne disketne enote za shranjevanje podatkov (ne glede na to, ali so na pomožnih ročicah ali v ohišju); 3. sklopi za shranjevanje podatkov (t.i. Head Disk Assemblies – HDA), izdelani za stalno vgraditev v disketne enote za shranjevanje podatkov. Sestojijo iz več magnetnih diskov, ki so togo vgrajeni na podporno vreteno, iz čitalnih in pisalnih glav, iz krmilnega, pristopnega mehanizma in mehanizma za nastavitve, kar je vse skupaj v hermetično zaprtem ohišju; 4. tiskalne in pisalne kasete, izdelane v obliki, ki jasno kaže na to, da gre za zamenljivi pribor. V ohišju teh kaset sta tako pisalni kot korekturni trak.

8473 10 11 in 8473 10 19 Elektronski deli Elektronski sklopi so sestavljeni iz enega ali več tiskanih vezij, opremljeni z elektronskimi integriranimi vezji ali mikrosklopi. Lahko imajo tudi diskretne aktivne elemente, pasivne elemente, proizvode iz tarifne številke 8536 ali druge električne ali elektromehanske naprave, pod pogojem, da ne zgubijo značilnosti kot elektronski sklop. Ta tarifna podštevilka ne zajema: (a) mehanizmov(brez elektronskih koponent) (b) modulov (sestavljenih iz mehanizmov in elektronskih sklopov) kot so kasetni, CD in DVD pogoni za podatkovno, video ali avdio predvajanje, sestavljenih iz mehanizmov in elektronskih sklopov za regulacijo in obdelavo podatkov.

8473 21 10 Elektronski deli Glej pojasnjevalne opombe k tarifnima podštevilkama 8473 10 11 in 8473 10 19.

8473 29 10 Elektronski deli Glej pojasnjevalne opombe k tarifnima podštevilkama 8473 10 11 in 8473 10 19.

8473 30 10 in 8473 30 90 Deli in pribor strojev iz tarifne številke 8471 V ti tarifni podštevilki se ne uvrščajo tastature za AOP (tarifna podštevilka 8471 60 50).

8473 30 10 Elektronski deli Glej pojasnjevalne opombe k tarifnima podštevilkama 8473 10 11 in 8473 10 19.

8473 40 11 in 8473 40 19 Elektronski deli Glej pojasnjevalne opombe k tarifnima podštevilkama 8473 10 11 in 8473 10 19.

8473 40 90 Drugi Vrste naslovnih plošč, ki jih zajema ta tarifna podštevilka, se uporabljajo v strojih za naslavljanje. Vsebujejo naslove, ki jih je potrebno duplirati za odtiskovanje s tipkanjem ali nalepljanjem. Iz tega sledi, da so lahko te plošče izdelane iz kovine ali sintetičnih snovi, ali pa so v obliki majhnih vgrajenih plošč (kartic, šablon) iz papirja itd.. Ta tarifna podštevilka zajema tudi še nevtisnjene, nenatipkane in nenalepljene naslovne ploščice, če jih je mogoče prepoznati kot naslovne ploščice za stroje za naslavljanje. Vendar pa se tovrstno blago, izdelano iz papirja ali lepenke (npr. majhne šablone, vgrajene v papirnate ali lepenkaste okvirje, ki se lahko vložijo v stroje za naslavljanje) uvršča v tarifno številko 4816.

8473 50 10 Elektronski deli Glej pojasnjevalne opombe k tarifnima podštevilkama 8473 10 11 in 8473 10 19.

8477 Stroji za obdelavo gume ali plastične mase ali za izdelavo izdelkov iz teh materialov, ki niso navedeni in ne zajeti na drugem mestu v tem Poglavju Poleg strojev, omenjenih v pojasnjevalnih opombah HS k tarifni številki 8477, se v to tarifno številko uvrščajo še: 1. stroji za odstranjevanje gumijastih podplatov in pet, ki se sicer uporabljajo v industriji obutve, vendar niso namenjeni obdelavi usnja ali kož; 2. stroji za rezanje kosov iz penaste gume, penaste plastike, pene iz lateksa in iz podobnih snovi, s pomočjo tračnega noža rezila žage.

8479 Stroji in mehanske naprave s posebnimi funkcijami, ki niso navedeni in ne zajeti na drugem mestu v tem poglavju

8479 40 00 Stroji za izdelavo vrvi ali kablov Ta tarifna podštevilka zajema: 1. stroje in naprave za izdelovanje vrvic, vrvi, motvoza ali pramen iz tekstilnih vlaken, kot npr.: (a) stroji za konopiranje, ki izdelujejo konopce s sukanjem dveh ali več posamičnih niti (pramenska preja); (b) stroji za sukanje motvozov in pramenov, ki sukajo dva ali več konopcev v širok motvoz ali pramen; (c) kombinirani stroji za konopiranje in sukanje motvozov in pramenov, ki se uporabljajo predvsem za izdelovanje težjih vrvi in motvozov in pramenov z manjšim premerom; 2. stroji in naprave za izdelovanje žičnih motvozov in pramenov, razen električnih kablov, ki delujejo na enak način kot stroji in naprave, opisane v točki 1 zgoraj; 3. stroji in naprave za kabliranje ali prepletanje električnih kablov ter stroji za izdelovanje koaksialnih kablov. Ta tarifna podštevilka ne zajema strojev, ki izvajajo operacije pred sukanjem (česanje, razprostiranje, dubliranje, sukcesivno vlečenje ali predenje) ter okvirjev za sukanje, ki se uporabljajo v predilnih strojih; nekateri tovrstni stroji se lahko uporabljajo tudi za izdelovanje finih vrvic s sukanjem motvozne preje (tarifna številka 8445).

8479 89 77 Pritrjevalniki in spojilniki, avtomatizirani na trak, za sestavo polprevodniških naprav Ta tarifna podštevilka zajema stroje za natančno pozicioniranje, montažo in pritrjevanje polprevodniških naprav v obliki čipov na nosilni podlogi (pritrjevalniki in spojilniki, avtomatizirani na trak) Ta tarifna podštevilka ne zajema: (a) stroji za žične povezave (tarifna podštevilka 8479 89 98 ali tarifna številka 8515); (b) stroj za izbiranje in nameščanje (tarifna podštevilka 8479 89 98)

8479 89 98 Drugi Ta tarifna podštevilka zajema: 1. Nekatere stroje in naprave za proizvodnjo tiskanih vezij ali hibridnih integriranih vezij na ploščah (s strojnim rezanjem večjih listov iz laminatov na podlagi iz papirja, proizvodov iz steklenih vlaken, iz keramičnega ali drugih izolacijskih snovi), kot so: (a) brusilni stroji in stroji za ultrazvočno pranje listov iz izolacijskega materiala in (b) stroji za valjanje in nalivanje za nanašanje snovi, odpornih na svetlobo, veziv ali lepil na liste iz izolacijskega materiala. 2. Nekatere stroje in naprave za proizvodnjo monolitnih integriranih vezij ali ločenih polprevodniških komponent (s pomočjo izdelovanja, strojne obdelave in razreza rezin). 3. Stroji za sestavljanje tiskanih vezij za montažo aktivnih, pasivnih in prevodnih komponent na tiskano vezje (stoji za izbiranje in nameščanje). Te komponente se dodajajo stroju avtomatsko s pomočjo traku. Stroj pozicionira komponento na namembno mesto in montira na tiskano vezje. Ko je komponenta montirana se jo pritrdi na tiskano vezje z npr. spajkanjem, povezovanjem kontaktov. Za razliko od sestavljanja polpravodniških naprav (glej pojasnjevalne opombe k tarifni podštevilki 8479 89 77), ti stroji omogočajo izbiranje in nameščanje na podlogo tudi drugih komponent. Vendar pa so iz te tarifne podštevilke izključeni številni stroji in naprave za izdelovanje plošč s tiskanim vezjem ali za izdelovanje hibridnih ali monolitnih integriranih vezij in ločenih polprevodniških komponent, saj jih bolj podrobno zajemajo druge tarifne številke. Takšni primeri so: (a) peči za pasovno taljenje, ki se uporabljajo za pasovno taljenje silicijevih palic, oksidacijske peči za oksidacijo površin rezin in difuzijske peči za dopiranje rezin z nečistočami (tarifna številka 8417 ali 8514); (b) naprave za prevlekanje (metaliziranje) izolacijske podlage (za proizvodnjo tokokrogov na podlagi tankih filmov) ali rezin s pomočjo nalaganja s hlapi (tarifne številke 8417, 8419 ali 8514) ali s katodnim brizganjem (tarifna številka 8543); (c) naprave za sušenje potiskane ali oprane izolacijske podlage ter kontinualni sušilniki za rezine (tarifna številka 8419 ali 8514); (d) centrifuge za prevlekanje izolacijskih podlag in oblatov s snovmi, odpornimi proti svetlobi, s pomočjo vrtenja (tarifna številka 8421); (e) stroji za nanašanje jedkal na izolacijske podlage z razprševanjem (tarifna številka 8424); (f) avtomatske naprave za transport, ravnanje in shranjevanje polprevodniških rezin, kaset z rezinami, zabojev z rezinami in drugega materiala za polprevodniške naprave (tarifna številka 8428); (g) zaslonski tiskalniki za tiskanje izolacijske podlage s črnilom, odpornim proti jedkalom (tarifna številka 8443) (h) stroji za jedkanje s snopom plazme, ki zgradbo polprevodniških snovi rezin jedkajo z odstranjevanjem snovi s snopom plazme, stroji za lasersko zarisovanje za deljenje rezin na čipe in stroji za lasersko graviranje za graviranje plastičnih ohišij dokončanega integriranega vezja ali ločenih polprevodniških komponent (tarifna številka 8456); (ij) strojna orodja za struženje ali vrtanje izolacijskih podlag, za rezanje silicijevih palic na rezine (npr. rezinska žaga z notranjo luknjo), za rezanje ali luknjanje tiskanih vezij in stroji za brušenje ali poliranje podlag ali rezin (tarifna številka 8464 ali 8465); (k) stiskalnice za izdelovanje plastičnih ohišij čipov s pomočjo stiskanja plastične snovi okrog čipov (tarifna številka 8477); (l) stroji za žične povezave, ki varijo zlate žice na kontaktna mesta monolitnih integriranih vezij s pomočjo ultrazvočnega varjenja ali s pomočjo varjenja z električno kompresijo (tarifna številka 8515); (m) naprave za električno prevlekanje izolacijskih podlag s kovinskimi prevlekami, kadi za električno kositranje povezovalnih elektrod čipov in pospeševalniki delcev za vstavljanje ionov v določen element (npr. borovih ali fosforjevih ionov) (tarifna številka 8543); (n) naprave (fotorisalniki) za fotografsko izdelavo fotomask za tiskana vezja ali za prenašanje veznih diagramov na rezine (tarifna številka 9006); (o) projektorji za prenašanje vodnikov in veznih diagramov na izolacijsko podlago ali rezine, tiskane ali prevlečene s snovjo, odporno proti svetlobi (tarifna številka 9010); (p) električni stroji in naprave za preizkušanje dokončanih tiskanih vezij, hibridnih integriranih vezij, rezin ali čipov s pomočjo električnih meritev ter električni stroji in naprave za odkrivanje in lociranje napak, vključno s tistimi, ki imajo napravo za označevanje napak ali sortirno napravo za označevanje testiranih proizvodov za posebno skladiščenje (tarifna številka 9030). Vendar pa se v to tarifno podštevilko uvrščajo sistemi za odpiranje garažnih vrat, ki so v bistvu mehanske naprave za avtomatsko odpiranje in zapiranje dvižnih garažnih vrat s pomočjo radiooddajnega krmiljenja. Te naprave so vgrajene v strop garaže in so sestavljeni predvsem iz električnega servo motorja z gredjo, povezovalnega droga z napravo za prenos moči in iz delovne roke, pritrjene na garažna vrata. Servo motor je s kablom povezan z radijskim sprejemnikom, ki vklopi dovod energije servo motorju, ko sprejme krmilne signale iz radijskega oddajnika v vozilu. Radijski oddajniki in sprejemniki, ki so potrebni za krmiljenje teh sistemov, so iz te tarifne podštevilke izključeni če se carinijo samostojno in se uvrščajo v tarifno številko 8526, v skladu z njihovimi osnovnimi značilnostmi.

8481 Pipe, ventili in podobne naprave za cevovode, kotle, rezervoarje, velike posode in podobno, vključno z redukcijskimi ventili in termostatsko krmiljenimi ventili